Þátttakendur þurfa að athuga að hlaupið er í erfiðu og krefjandi landslagi , upp og niður fjöll í snjó , leir og sandi . Það þarf að æfa langtíma úthald og að geta verið á ferðinni lengur en 6 - 7 klst . Auk þess er markviss styrktarþjálfun nauðsynleg . Andleg þjálfun er einnig mikilvæg , að vera undir það búin að takast á við kulda , vosbúð og óvissu aðstæður . Það er gengið út frá því að hver og einn bjargi sér og komist alla leið í mark í Húsadal . Það má hlaupa , ganga og hjóla og æfa um leið orkubúskapinn . Það verður að liggja fyrir áður en farið er af stað . Auk þess er mikilvægt að hafa meðferðis orkugel eða aðra næringu . Reynslan sýnir að þetta er einnig gott næringarlega séð . Útbúnaður Til að auka öryggi hlaupara á leiðinni er skylt að taka með sér álteppi , flautu og síma . Álteppið er til að halda á sér hita ef slys verður eða aðrir þættir sem leiða til þess að hlaupari þurfi að stoppa og bíða eftir aðstoð . Flauta er nauðsynleg fyrir hlaupara til að láta vita af sér ef hlaupari villist af leið , í þoku , eða óskar eftir aðstoð . Ef hlaupari meiðist eða slasast getur hann strax óskað eftir aðstoð með því að hringja í neyðarnúmerið 112 . Vista skal neyðarnúmerið 112 í símann . Allir hlauparar fara í gegnum öryggishlið þar sem starfsmenn fara yfir öryggisbúnað í Landmannalaugum áður en lagt er af stað . Viðurlög við því að vera ekki með álteppi , flautu og síma er 60 mínútur sem bætist við lokatíma hlaupara . Langerma bolur og síðar buxur , jakki , vettlingar og höfuðbúnaður sem hylur bæði höfuð og eyru og skjól fyrir háls er nauðsynlegur lágmarksbúnaður . Annar útbúnaður sem hlauparar velja oft að taka með sér er plástur , verkjatöflur , varasalvi , og sólgleraugu og sólarvörn ef verðurspá er þannig . Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .